stanford-oval/wikipedia huggingface dataset:
องค์หญิงกำมะลอ
เนื้อเรื่องย่อ

"เซี่ยจื่อเวย (夏紫薇)" เป็นลูกสาวของเฉียนหลงฮ่องเต้ ที่เกิดกับหญิงสามัญชน เมื่อนางเติบโตขึ้นก็ได้เดินทางไปหาบิดาที่เมืองหลวงแต่ไม่อาจ เข้าไปในวังได้ บังเอิญนางได้รู้จักกับจอมยุทธสาวชื่อ "เสี่ยวเยี่ยนจื่อ (小燕子)" เข้า นางจึงฝากของรักแทนใจที่เฉียนหลงฮ่องเต้ให้กับแม่ของนางมอบให้เสี่ยวเยี่ยนจื่อ เอาเข้าไปในวังแต่จับพลัดจับผลู เฉียนหลงฮ่องเต้เข้าใจว่าเสี่ยวเยี่ยนจื่อเป็นธิดาของพระองค์ จึงทรงแต่งตั้งให้เป็น "หวนจูเกอเกอ (還珠格格)" ในขณะที่พระธิดาตัวจริงกลับต้องเป็นสาวใช้ของเสี่ยวเยี่ยนจื่อ แต่ทั้งสองนางก็พยายามหาทางจนทำให้เฉียนหลงฮ่องเต้ รู้ความจริงจนได้ ในที่สุดจึงรับเป็นพระธิดา 2 คน พร้อมกับประทานชายหนุ่มรูปงาม 2 คน ให้เป็นราชบุตรเขยอีกด้วย หลังจากผ่านอุปสรรคมานานัปการ ในที่สุด จื่อเวยกับเอ่อคัง (爾康) เสี่ยวเยี่ยนจื่อกับหย่งฉี (永琪) ก็ได้หมั้นหมายกัน โดยวาดหวังความสุขรออยู่ในวันหน้า แต่เหตุการณ์หาเป็นเช่นนั้นไม่ ปัญหาใหม่ได้ตามมาทับถมอีก คือการเสด็จกลับวังของ "ไทเฮา" ซึ่งไม่พอพระทัยต่อนิสัยกระโดดกระเดกของเสี่ยวเยี่ยนจื่อ และชาติกำเนิดอันคลุมเครือของจื่อเหวยเป็นอย่างยิ่ง โดยเฉพาะได้รับการยุยงจากฮองเฮาและแม่นมหยงด้วยแล้ว จึงหาวิธีลงโทษเสี่ยวเยี่ยนจื่อกับจื่อเหวยต่าางๆ นานา ขณะเดียวกันฮ่องเต้เฉียนหลงก็ได้หญิงงาม "เผ่าหุย" นามว่า "หานเซียง" มาเป็นสนมใหม่ ซึ่งมีความงามเหนือหญิงทั้งปวงทำให้เฉียนหลงโปรดปรานยิ่งนัก
แต่หานเซียงมีคนรักอยู่ก่อนแล้วชื่อ "หมงตัน" ต่อมาเป็นพวกเสี่ยวเยี่ยนจื่อ หลังจากรู้เรื่องราวความรักของหมงตันกับหานเซียง เสี่ยวเยี่ยนจื่อกับพวกจึงตัดสินใจช่วยหานเซียงให้ออกจากวังหลวง เพื่อหนีไปครองคู่กับหลงตัน แม้ว่าจะเป็นการทรยศต่อเฉียนหลงซึ่งไว้ใจพวกตนก็ตาม แต่ในสายตาทุกคนแล้ว ถือว่าความรักยิ่งใหญ่ เป็นสิ่งสำคัญหากผิดพลาด ก็ยินดีรับโทษแทน   หลังจากที่สามารถพาหานเซียงหนีไปได้แล้วทั้งสองแต่งเรื่องว่าหานเซียงกลายเป็นผีเสื้อบินหนีไปแต่ต่อมาก็โดนจับได้ทำให้ทั้งสองต้องโทษประหารแต่เอ่อคัง  หลิวชิง  หลิวหง  หยงฉีและเซียวเจี้ยนพากันช่วยออกมาได้สำเร็จและพาหนีไปด้วยกันระหว่างการเดินทางได้มีทหารคอยตามล่าจนครั้งหนึ่งจื่อเว่ยพลัดตกจากรถม้าจนตาบอดแต่ก็กลับมาหายได้อย่างน่าอัศจรรย์   ส่วนจินซั่วก็ตกหน้าผ้ากระดูกเคลื่อน แต่ก็ได้หลิวชิงและหลิวหงช่วยทำให้เป็นเหมือนเดิม ต่อมาเฉียนหลงฮ่องเต้ทรงอภัยโทษให้ทั้งสองแต่เพราะมีนักฆ่าของฮองเฮาตามมาฆ่าพวกเขาทำให้พวกเสี่ยวเยี่ยนจื่อไม่ยอมกลับวังมิหนำซ้ำยังต่อต้าน สุดท้ายเฉียนหลงฮ่องเต้ได้ให้ฟุหลุนพ่อของเอ่อคังมารับ ก่อนพระองค์จะตามมาสบทบและทุกคนก็ได้กลับวัง พอกลับถึงวังทุกคนก็ได้รู้ว่านักฆ่าที่ถูกส่งมาเป็นคนของฮองเฮา ทำให้โดนเฉียนหลงฮ่องเต้ตัดสินโทษประหาร แต่จื่อเว่ยช่วยไว้จึงโดนตัดสินให้เข้าไปอยู่ในตำหนักเย็นทำให้ฮองเฮาซาบซึ้งในน้ำใจของจื่อเวยและเสี่ยวเยี่ยนจื่อมากจนกลับตัวเป็นคนดี ต่อมาเฉียนหลงฮ่องเต้ได้จัดงานแต่งงานให้แก่    เสี่ยวเยี่ยนจื่อกับหยงฉี   จื่อเว่ยและเอ่อคัง ทำให้ได้แต่งงานกันและอยู่อย่างมีความสุข
ตัวละคร

เสี่ยวเยี่ยนจื่อ - เป็นตัวละครหลัก ของหนังจีนเรื่ององค์หญิงกำมะลอ  แสดงโดย นางเอกสาวชาวจีน ชื่อเจ้าเวย คาแรกเตอร์ ของเสี่ยวเยี่ยนจื่อ จะมีนิสัย กระโดกกระเดก ไม่ชอบเรียนหนังสือภายหลังได้แต่งงานกับ องค์ชาย 5 หย่งฉี
หย่งฉี' เป็นตัวละครหลักฝ่ายชายเป็นองค์ชายอันดับที่ห้าของราชวงศ์แต่เป็นคนโปรดขององค์เฉียนหลงฮ่องเต้และเป็นพระสวามีของเสี่ยวเยี่ยนจื่อ
เซี่ยจื่อเวยเป็นตัวละครหลักอีกคนของเรื่องเป็นพี่น้องร่วมสาบานของเสี่ยเยี่ยนจื่อเป็นธิดาของฮ่องเต้ที่เกิดกับหญิงสามัญชน   มีนิสัย  สุภาพ  อ่อนหวานและใจดีนอกจากนี้ยังเป็นหญิงที่มีความสามารถเรื่องกลอนและบทกวีต่างๆอีกด้วยภายหลังได้แต่งงานกับเอ่อคัง
เอ่อคังองค์รักษ์ของฮ่องเต้เป็นคนมีฝีมือด้านวรยุทธสูง   มีความสามารถมาก   เป็นคู่รักกับจื่อเวยและภายหลังได้แต่งงานกัน
เฉียนหลงฮ่องเต้พ่อของเสี่ยวเยี่ยนจื่อ   จื่อเวยและหยงฉีเป็นฮ่องเต้องค์ปัจจุบันแม้ว่าจะดูโหดร้ายและอารมณ์ร้อนไปบ้างแต่ความจริงเป็นคนมีเมตตาและใจดีนอกจากนี้ยังมีนิสัยเจ้าชู้แต่ก็รักครอบครัวมาก
จินสั่วสาวใช้ของจื่อเว่ยเป็นคนที่ภักดีต่อจื่อเว่ยมาก
ฮองเฮาในเฉียนหลงฮ่องเต้พระมเหสีเอกของฮ่องเต้มีรูปโฉมงดงามโสภาที่สุดในบรรดามเหสีของฮ่องเต้ทุกพระองค์แต่จิตใจหาได้งดงามตามไม่ฮองเฮาไม่ค่อยพอพระทัยเสี่ยเยี่ยนจื่อและจื่อเวยสักเท่าไหร่เพราะเห็นเป็นเด็กกระโดกกระเดกและหาทางจัดการทั้งสองแต่ภายหลังได้สำนึกผิดและกลับตัวเป็นคนดี
ไทเฮาในเฉียนหลงฮ่องเต้พระมารดาของเฉียนหลงฮ่องเต้ดูไม่ค่อยพอพระทัยเสี่ยเยี่ยนจื่อและจื่อเว่ยเช่นเดียวกับฮองเฮา
พระสนมหลิงเฟยพระสนมเอกของฮ่องเต้รักเสี่ยวเยี่ยนจื่อและจื่อเวยราวลูกแท้ๆของตนเอง
แม่นมหยงแม่นมของฮองเฮาจงรักภักดีกับฮองเฮาอย่างมากจนถึงขั้นยอมตายแทนได้
ฉิงเอ๋อคนสนิทของไทเฮาสนิทกับพวกเสี่ยวเยี่ยนจื่อและจื่อเว่ยเป็นคนที่มีความรู้และชาญฉลาดอย่างมากในตอนแรกแอบชอบเอ่อคังแต่ภายหลังชอบกับเซี่ยวเจี้ยน
เซียวเจี้ยนชื่อของเขาแปลว่า กระบี่กับขลุ่ย เป็นพี่ชายของเสี่ยเยี่ยนจื่อเป็นคนที่มีความสามารถด้านการเป่าขลุ่ยมากนอกจากนี้ยังมีวรยุทธที่แข็งแกร่งเก่งทั้งด้านสมองและพละกำลังแต่ความจริงแล้วพ่อแม่ของเขาถูกฮ่องเต้สั่งประหารชีวิตทำให้เขาตั้งใจจะแก้แค้นแต่สุดท้ายก็ไม่ได้ทำ
เอ่อไท่น้องชายของเอ่อคังเป็นคนแรกที่รู้ว่าเอ่อคังชอบกับจื่อเว่ยภายหลังเอ่อไท้ได้ชอบกับเจ้าหญิงจากทิเบต
องค์หญิงไซญ่าเจ้าหญิงจากทิเบตที่มีนิสัยคล้ายเสี่ยวเยี่ยนจื่อเพราะโดนเลี้ยงมาแบบตามใจตอนแรกชอบเอ่อคังแต่ต่อมาก็ชอบกับเอ่อไท่
หานเซียงและหมงตันหานเซียงหญิงงามเผ่าหุยเป็นพระสนมที่มาถวายตัวเป็นคนที่มีกลิ่นกายหอมหวลจนสามารถเรียกผีเสื้อได้แต่ภายหลังกลิ่นนั้นได้หายไปทำให้นางมีชีวิตปกติเหมือนเดิมและได้แต่งงานกับหมงตัน   หมงตันเป็นชายหนุ่มเผ่าหุยเช่นเดียวกับหานเซียงและเป็นคู่รักกันภายหลังได้แต่งงานกันและเป็นคนที่เสี่ยเยี่ยนจื่อให้ความนับถือเป็นอาจารย์
หลิวชิงและหลิวหงหลิวชิงและหลิวหงเป็นเจ้าของหอผูกมิตรซึ่งทั้งพี่น้องกันและเป็นสหายของพวกเสี่ยวเยี่ยนจื่อค่อยช่วยเหลือพวกเขาในหลายๆเรื่อง  หลิวชิงที่เป็นพี่ชายของหลิวหงชอบกับจินสั่วภายหลังจึงตกลงปลงใจแต่งงานกัน
อะมีเลีย เคอร์ติส

อะมีเลีย เคอร์ติส (เกิด 28 สิงหาคม ค.ศ. 1972) เป็นนักแสดงหญิงชาวอังกฤษ เกิดที่เมืองสต็อกโฮล์ม ประเทศสวีเดน
ผลงาน

Lovejoy (1991–1994)
Cadfael: "The Virgin in the Ice" (1995)
The Nine Lives of Tomas Katz (1999)
Janice Beard (1999)
Kevin & Perry Go Large (2000)
Understanding Jane (2001)
South West 9 (2001)
At Home with the Braithwaites (2002)
FeardotCom (2002)
P.O.W. (2003)
The Royal (2006–07)
Love Soup (2008)
The Syndicate (2013)
Emmerdale (2014, 2016)
แหล่งข้อมูลอื่น

อะมีเลีย เคอร์ติส ที่อินเทอร์เน็ตมูวีเดตาเบส
สกัดเพชร อินแกรมยิม

ระวังสับสนกับ สกัด เพชรยินดี นักมวยไทยต้นแบบของสกัด
| สกัดเพชร อินแกรมยิม |
| --- | --- |
เกิด: สมคิด รักจร 29 มิถุนายน พ.ศ. 2525 (42 ปี)
สกัดเพชร อินแกรมยิม เกิดวันที่ 29 มิถุนายน พ.ศ. 2525 เป็นนักมวยไทยชาวไทย จากจังหวัดพัทลุง ที่มีผลงานเป็นที่กล่าวขวัญทั้งในเวทีมวยราชดำเนิน, สนามมวยเวทีลุมพินี และเป็นนักมวยไทยที่มีผลงานในเค-วัน
ประวัติ

สกัดเพชร อินแกรมยิม เป็นนักมวยไทยที่มีผลงานการแข่งขันมากว่า 100 ครั้ง สกัดเพชรเคยร่วมการแข่งขันมวยรอบมาราธอนเงินล้าน ที่เวทีมวยชั่วคราว สนามกีฬากลาง ค่ายสุรนารี จังหวัดนครราชสีมา ในวันที่ 19 พฤศจิกายน พ.ศ. 2549 ในวันที่ 15 พฤศจิกายน พ.ศ. 2552 สกัดเพชรได้แพ้ให้กับเอ็กซ์ตร้า ส.ฤกษ์ชัย ซึ่งเป็นคู่เอกของรายการศึกอัศวินดำก่อเกียรติ เวทีมวยรามอินทรา ในรุ่น 136 ปอนด์ โดยสกัดเพชรเป็นฝ่ายแพ้คะแนน และในวันที่ 3 ตุลาคม พ.ศ. 2553 สกัดเพชรสามารถผ่านเข้าสู่รอบ 16 คนสุดท้ายในรายการเค-วันเวิลด์แมกซ์ ซึ่งจัดขึ้นที่โอลิมปิกสเตเดียม โซล ประเทศเกาหลีใต้ โดยได้พบกับไมเคิล กลอโกวสกี ซึ่งเป็นนักชกจากโปแลนด์
เกียรติประวัติ

อดีตแชมป์รุ่นซูเปอร์ไลท์เวท น้ำหนักไม่เกิน 140 ปอนด์ เวทีมวยราชดำเนิน
อดีตแชมป์รุ่นซูเปอร์ไลท์เวท น้ำหนักไม่เกิน 140 ปอนด์ สนามมวยเวทีลุมพินี
อดีตแชมป์มวยมิตซูบิชิ สตราดา
แหล่งข้อมูลอื่น

PROFILE OF SAGADPET INGRAM-GYM เก็บถาวร 2011-08-10 ที่ เวย์แบ็กแมชชีน (ญี่ปุ่น อังกฤษ)
Sagatpet IngramGym vs Michal Glogowski (อังกฤษ)
ลัดฟ้ามวยไทยไปกับ ป๋อง ลำปาง 14 ก.ย. (ไทย)
Sagatpetch IngramGym Interview เก็บถาวร 2011-11-11 ที่ เวย์แบ็กแมชชีน (อังกฤษ)
Sagatpetch Ingram Gym เก็บถาวร 2011-12-01 ที่ เวย์แบ็กแมชชีน (อังกฤษ)
สกัดเพชร อินแกรมยิม ที่เฟซบุ๊ก
อะกูราฮิลส์

| อะกูราฮิลส์ |
| --- | --- |
นคร

คำขวัญ: "The Gateway to the Santa Monica Mountains"
ที่ตั้งของอะกูราฮิลล์ในรัฐแคลิฟอร์เนีย
พิกัด: 34°9′12″N 118°45′42″W﻿ / ﻿34.15333°N 118.76167°W﻿ / 34.15333; -118.76167
ประเทศ:  สหรัฐ
รัฐ:  แคลิฟอร์เนีย
เทศมณฑล:  ลอสแอนเจลิส
ตั้งถิ่นฐาน (โดยชาวสเปน): คริสต์ทศวรรษ 1700
จัดการปกครองระบบเทศบาล: 8 ธันวาคม ค.ศ. 1982
การปกครอง
 • นายกเทศมนตรี: Illece Buckley Weber
 • นายกเทศมนตรีชั่วคราว: Harry Schwarz
พื้นที่
 • ทั้งหมด: 7.822 ตร.ไมล์ (20.260 ตร.กม.)
 • พื้นดิน: 7.793 ตร.ไมล์ (20.184 ตร.กม.)
 • พื้นน้ำ: 0.029 ตร.ไมล์ (0.076 ตร.กม.)  0.37%
ความสูง: 922 ฟุต (281 เมตร)
ประชากร (2010)
 • ทั้งหมด: 20,330 คน
เขตเวลา: UTC-8 (PST)
 • ฤดูร้อน  (เวลาออมแสง): UTC-7 (PDT)
รหัสไปรษณีย์: 91301, 91376, 91377
รหัสพื้นที่: 818
FIPS code: 06-00394
GNIS feature IDs: 1667896, 2409666
เว็บไซต์: www.ci.agoura-hills.ca.us
อะกูราฮิลส์ (อังกฤษ: Agoura Hills) เป็นนครในลอสแอนเจลิสเคาน์ตี รัฐแคลิฟอร์เนีย สหรัฐอเมริกา จากข้อมูลประชากรในปี ค.ศ. 2010 มีประชากรราว 20,330 คน เมืองตั้งอยู่ทางตะวันออกของหุบเขาโคเนโฮ โดยอยู่ระหว่างซิมีฮิลส์กับภูเขาแซนตามอนิกา
แหล่งข้อมูลอื่น

เว็บไซต์ทางการ
อะไมโลเพกทิน

| --- | --- |

เลขทะเบียน
เลขทะเบียน CAS: 9037-22-3 Y
เคมสไปเดอร์: 388347 Y
ECHA InfoCard: 100.029.907 
EC Number: 232-911-6
ผับเคม CID: 439207
UNII: 4XO4QFV777 Y
CompTox Dashboard (EPA): DTXSID1093880 
 InChI InChI=1S/C30H52O26/c31-1-6-11(35)13(37)19(43)28(50-6)55-24-9(4-34)52-27(21(45)16(24)40)48-5-10-25(56-29-20(44)14(38)12(36)7(2-32)51-29)17(41)22(46)30(53-10)54-23-8(3-33)49-26(47)18(42)15(23)39/h6-47H,1-5H2/t6-,7-,8-,9-,10-,11-,12-,13+,14+,15-,16-,17-,18-,19-,20-,21-,22-,23-,24-,25-,26+,27+,28-,29-,30-/m1/s1 YKey: WMGFVAGNIYUEEP-WUYNJSITSA-N Y InChI=1/C30H52O26/c31-1-6-11(35)13(37)19(43)28(50-6)55-24-9(4-34)52-27(21(45)16(24)40)48-5-10-25(56-29-20(44)14(38)12(36)7(2-32)51-29)17(41)22(46)30(53-10)54-23-8(3-33)49-26(47)18(42)15(23)39/h6-47H,1-5H2/t6-,7-,8-,9-,10-,11-,12-,13+,14+,15-,16-,17-,18-,19-,20-,21-,22-,23-,24-,25-,26+,27+,28-,29-,30-/m1/s1Key: WMGFVAGNIYUEEP-WUYNJSITBP 
คุณสมบัติ
สูตรเคมี: variable 
มวลโมเลกุล: variable   
ลักษณะทางกายภาพ: white powder
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
อะไมโลเพกทิน (amylopectin) คือ พอลิแซ็กคาไรด์ (polysaccharide) ประเภทฮอโมพอลิแซ็กคาไรด์ (homopolysaccharide) ซึ่งเป็นส่วน
ประกอบของเม็ดสตาร์ซ (starchgranule) เป็นพอลิเมอร์ของน้ำตาลกลูโคส (glucose) ที่จัดเรียงตัวเป็นสายตรงและสายแขนง โดยพันธะไกลโคไซด์ 
(glycosidic bond) สองแบบ คือส่วนที่เป็นพันธะสายตรง เป็นพันธะ ชนิดแอลฟา-1-4 เหมือนกับอะไมโลส (amylose) และส่วนที่เป็นสายแขนงจะเชื่อมต่อด้วย
พันธะแอลฟา-1- 6
| Amylose | Amylopectin |
| --- | --- |
Glucose มาต่อกันเป็นสายตรง: Glucose มาต่อกันเป็นสายตรงและสายแขนง
glycosidic bond แบบalpha [1,4] อย่างเดียว: glycosidic bond แบบ alpha [1,4] และ alpha [1,6]
ทำปฏิกิริยากับไอโอดีนให้สีน้ำเงิน: ทำปฏิกิริยากับไอโอดีนให้สีม่วงแดง
เมื่อต้มสุกมีลักษณะขาวขุ่น เป็นเจล ที่แข็งแรง เกิดรีโทเกรเดชัน (retrogradation) ได้ง่าย: เมื่อต้มสุกมีลักษณะใส เหนียว
แป้งที่มี amylose สูงได้แก่ ข้าวเจ้า ข้าวโพด: แป้งที่มี amylopectin สูง ได้แก่ ข้าวเหนียวข้าวโพด
สะพานหัน

สะพานหัน
สะพานหัน เป็นสะพานขนาดเล็ก ตั้งอยู่ในย่านสำเพ็ง แขวงจักรวรรดิ เขตสัมพันธวงศ์ ทอดข้ามคลองรอบกรุงหรือคลองโอ่งอ่าง ชื่อนี้เรียกตามจาก ลักษณะของตัวสะพานที่ สมัยก่อนนั้นจะเป็นไม้แผ่นเดียวพาดข้ามคลอง ปลายข้างหนึ่งตรึงแน่นกับที่ ส่วนอีกข้างจะไม่ตอกติด จับหันไปมาได้เพื่อให้เรือแล่นผ่าน
ต่อมาในสมัยรัชกาลที่ 4 โปรดเกล้าฯ ให้สร้างใหม่เป็นสะพานโครงเหล็กพื้นไม้ จนถึงสมัยรัชกาลที่ 5 ได้เปลี่ยนทำเป็นแบบสะพานริอัลโตที่นครเวนิส และที่ปองเตเวกคิโอ เมืองฟลอเรนซ์ ประเทศอิตาลี คือ เป็นสะพานไม้โค้งกว้าง สองฟากสะพานมีห้องแถวเล็ก ๆ ให้เช่าขายของ ส่วนตรงกลางเป็นทางเดิน สำหรับตัวสะพานปัจจุบัน ได้สร้างใหม่ขึ้นแทนของเก่าที่ชำรุด ในปี พ.ศ. 2505
ระเบียงภาพ

สะพานหันเมื่อราวรัชสมัยรัชกาลที่ 5
คลองโอ่งอ่าง มองจากสะพานหัน
ป้ายชื่อสะพานหัน
แหล่งข้อมูลอื่น

แผนที่และภาพถ่ายทางอากาศของ สะพานหัน
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′39″N 100°30′12″E﻿ / ﻿13.744178°N 100.503351°E﻿ / 13.744178; 100.503351
| สะพานข้ามคลองรอบกรุงในปัจจุบัน |
| --- | --- | --- | --- |
| เหนือน้ำ สะพานภาณุพันธุ์  | สะพานหัน  | ท้ายน้ำ สะพานบพิตรพิมุข  |  |
อะโลนอินเดอะดาร์ก 3

| อะโลนอินเดอะดาร์ก 3 |
| --- | --- |
ผู้พัฒนา: Infogrames
ผู้จัดจำหน่าย: Interplay
อำนวยการผลิต: บรูโน บอนเนลล์ 
ชุด: อะโลนอินเดอะดาร์ก 
เครื่องเล่น: DOS, Mac OS
วางจำหน่าย: 16 พฤษภาคม, ค.ศ. 1995
แนว: ผจญภัย, สยองขวัญ, เอาตัวรอด
รูปแบบ: ผู้เล่นเดี่ยว
อะโลนอินเดอะดาร์ก 3 เป็นเกมชุดที่สามจากเกมชุดอะโลนอินเดอะดาร์ก และเป็นเกมภาคต่อจากอะโลนอินเดอะดาร์ก และอะโลนอินเดอะดาร์ก 2 พัฒนาโดยบริษัท Infogrames (ปัจจุบันชื่อ Atari)
เนื้อเรื่อง

หลังจากที่เอ็ดเวิร์ดได้สะสางคดีที่ Hell's Kitchen เรียบร้อย คราวนี้เขาได้รับมอบหมายงานให้ไปสืบหาสาเหตุของการหายตัวไปของกองถ่ายภาพยนตร์ที่ไปถ่ายทำในเมืองร้างที่ชื่อ Slaughter Gulch ซึ่งอยู่ใน แคลิฟอร์เนีย ซึ่งหัวหน้าของกองถ่ายภาพยนตร์นั้นก็คือ เอมิลี่ ฮาร์ทวู้ด ตัวละครจากเกมภาคแรก เอ็ดเวิร์ดไปที่
Aekqw13Q416280058
สัญญาณหมา

ซีรีส์มังงะญี่ปุ่น
| --- | --- |
สัญญาณหมา
DOG SIGNAL
แนว: เสี้ยวชีวิต
มังงะ
เขียนโดย: ซายะ มิยาอูจิ
สำนักพิมพ์: คาโดกาวะ
ในเครือ: บริดจ์คอมิก
นิตยสาร: คอมิกบริดจ์
กลุ่มเป้าหมาย: โจเซ
วางจำหน่ายตั้งแต่: 24 กรกฎาคม พ.ศ. 2561 – ปัจจุบัน
จำนวนเล่ม: 11
อนิเมะโทรทัศน์
กำกับโดย: คาซูฮิโระ ฟูรูฮาชิ
เขียนบทโดย: ซาโตมิ อาชิโนะ
ดนตรีโดย: มิจิรุ โอชิมะ
สตูดิโอ: ฟูงากุ
ถือสิทธิ์โดย: เมเดียลิงก์
เครือข่าย: NHK Educational TV
ฉาย:  22 ตุลาคม พ.ศ. 2566  –  18 มีนาคม พ.ศ. 2567
ตอน: 20
 สถานีย่อยการ์ตูนญี่ปุ่น
สัญญาณหมา (DOG SIGNAL) เป็นซีรีส์มังงะญี่ปุ่น แต่งเรื่องและวาดภาพโดยซายะ มิยาอูจิ เผยแพร่ในเว็บไซต์คอมิกบริดจ์ เว็บไซต์มังงะแนวโจเซของคาโดกาวะตั้งแต่เดือนกรกฎาคม พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 11 เมื่อเดือนมีนาคม พ.ศ. 2567 ซีรีส์อนิเมะโทรทัศน์ดัดแปลงผลิตโดยสตูดิโอฟูงากุ ออกอากาศตั้งแต่เดือนตุลาคม พ.ศ. 2566 ถึงเดือนมีนาคม พ.ศ. 2567
แหล่งข้อมูลอื่น

เว็บไซต์ทางการของมังงะที่ ComicWalker (ในภาษาญี่ปุ่น)
อนิเมะ สัญญาณหมา ที่อนิ-วัน ไทยแลนด์
สัญญาณหมา (มังงะ) ที่เครือข่ายข่าวอนิเมะ
สไปก์ ดัดลีย์

| Spike Dudley |
| --- | --- |

ชื่อเกิด: Matthew Jonathan Hyson
เกิด:  (1970-08-13) สิงหาคม 13, 1970 (54 ปี) Providence, Rhode Island, United States
คู่สมรส: Vikki Hyson (สมรส 1992)
บุตร: 2
ประวัติมวยปล้ำอาชีพ
ชื่อบนสังเวียน: Spike Dudley Matt Hyson Brother Runt
ส่วนสูง: 5 ฟุต 5 นิ้ว (165 เซนติเมตร)
น้ำหนัก: 154 ปอนด์ (70 กิโลกรัม)
มาจาก: Dudleyville New York City
ฝึกหัดโดย: Ric Thompson Taz
เปิดตัว: 1994
รีไทร์: 2015
แมททิว โจนาธาน ไฮสัน (Matthew Jonathan Hyson) เกิด 13 สิงหาคม ค.ศ. 1970 เป็นนักวางแผนทางการเงิน, นักมวยปล้ำอาชีพ และครู ชาวอเมริกัน เขาเป็นรู้จักในการปล้ำสมาคม Extreme Championship Wrestling (ECW) และ World Wrestling Federation/Entertainment (WWF/E) ภายใต้ชื่อบนสังเวียน สไปก์ ดัดลีย์ (Spike Dudley) และใน Total Nonstop Action Wrestling (TNA) ภายใต้ชื่อ บรอเธอร์ รันต์ (Brother Runt)
ใน ECW เป็นแชมป์ Tag Team Champion 2สมัย ใน WWF/E เป็นแชมป์ Cruiserweight Champion 1สมัย, แชมป์ Tag Team Champion 1สมัยร่วมกับ Tazz, แชมป์ European Champion 1สมัย และแชมป์ Hardcore Champion 8สมัย
แชมป์และรางวัล

Big Time Wrestling (California)
BTW Cruiserweight Championship (1 time)
Big Time Wrestling (Massachusetts)
BTW Heavyweight Championship (1 time)
Chaotic Wrestling
CW Tag Team Championship (1 time) – with Kyle Storm
Extreme Championship Wrestling
ECW World Tag Team Championship (2 times) – with Balls Mahoney
New York Wrestling Connection
NYWC Heavyweight Championship (1 time)
Pro Wrestling Illustrated
PWI ranked him No. 51 of the top 500 singles wrestlers in the PWI 500 in 2004
PWI ranked him No. 455 of the top 500 singles wrestlers in the PWI Years in 2003
World Wrestling Federation / World Wrestling Entertainment
WWE Cruiserweight Championship (1 time)
WWF/E European Championship (1 time)
WWF/E Hardcore Championship (8 times)
WWF Tag Team Championship (1 time) – with Tazz
Wrestling Observer Newsletter
Worst Worked Match of the Year (2006) TNA Reverse Battle Royal on TNA Impact!
แหล่งข้อมูลอื่น

Matt Hyson ที่อินเทอร์เน็ตมูวีเดตาเบส
Interview with HitTheRopes.com[ลิงก์เสีย]
องศาฟาเรนไฮต์

| องศาฟาเรนไฮต์ |
| --- | --- |
เทอร์โมมิเตอร์ที่มีหน่วยแบบองศาเซลเซียส (ด้านในวงกลม) และ องศาฟาเรนไฮต์ (ด้านนอกวงกลม) องศาฟาเรนไฮต์นิยมใช้ในสหรัฐอเมริกาและไลบีเรีย รวมถึงดินแดนใต้อาณัติของสหรัฐอเมริกาในปัจจุบัน
ข้อมูลทั่วไป
ระบบการวัด: หน่วยจารีตประเพณีของสหรัฐอเมริกา
เป็นหน่วยของ: อุณหภูมิ
สัญลักษณ์: °F 
ตั้งชื่อตาม: ดาเนียล กาเบรียล ฟาเรนไฮต์
การแปลงหน่วย      
1 °F ใน ...: ... มีค่าเท่ากับ ...
 
   หน่วยเอสไอ:    5/9(x − 32) °C
   หน่วยฐานเอสไอ:    5/9(x − 32) + 273.15 K
   องศาสัมบูรณ์:    x + 459.67 °Ra
องศาฟาเรนไฮต์ คือหน่วยมาตรวัดอุณหภูมิชนิดหนึ่ง ตั้งชื่อตามนักฟิสิกส์ชาวเยอรมัน กาเบรียล ฟาเรนไฮต์ (ค.ศ. 1686-1736) ผู้เสนอระบบมาตรวัดอุณหภูมินี้เมื่อปี ค.ศ.1724 องศาฟาเรนไฮต์เขียนย่อโดยใช้สัญลักษณ์ °F โดยที่ค่าสเกลองศาฟาเรนไฮต์ถััมีจุดอ้างอิงต่ำสุดที่ 0°F เป็นอุณหภูมิจุดเยือกแข็งของ น้ำ น้ำแข็ง และ เกลือแอมโมเนียมคลอไรด์ องศาฟาเรนไฮต์เป็นมาตรวัดอุณหภูมิแรกที่มีการใช้งานกันอย่างแพร่หลาย
ในปัจจุบัน องศาฟาเรนต์ไฮต์ใช้จุดแข็งและจุดเดือดของน้ำเป็นจุดอ้างอิง โดยมีจุดเยือกแข็งอยู่ที่ 32°F  และ มีจุดเดือดที่ 212°F โดยที่มีระยะห่างระหว่างจุดเยือกแข็งกับจุดเดือดของน้ำคือ 180 องศา ณ ความดันบรรยากาศมาตรฐาน ณ ระดับน้ำทะเล
โดยเมื่อเปรียบเทียบกับองศาเซลเซียส อุณภูมิที่เพิ่มขึ้น 1 32°F  มีค่าเท่ากับ 5/9 (ประมาณ 0.56) ของ 1°C (ซึ่งก็คือ 1 เคลวิน) และที่ระดับอุณหภูมิ -40 °F จะมีค่าเท่ากับ -40 °C
ในปัจจุบัน

ฟาเรนไฮต์เป็นมาตรวัดอุณหภูมิอย่างเป็นทางการในสหรัฐอเมริกา รวมถึงดินแดนใต้อารักขา และประเทศอื่น ๆ ที่มีความสัมพันธ์ระหว่างประเทศที่ใกล้ชิดกับสหรัฐอเมริกาในมหาสมุทรแปซิฟิกตะวันตก ประกอบด้วย ประเทศปาเลา, ประเทศสหพันธรัฐไมโครนีเซีย, ประเทศหมู่เกาะมาร์แชล, หมู่เกาะเคย์แมน (ดินแดนโพ้นทะเลของสหราชอาณาจักร) และ ประเทศไลบีเรีย ดินแดนหมู่เกาะที่เป็นดินแดนโพ้นทะเลของสหราชอาณาจักร (UK) จำนวนหนึ่งยังคงใช้องศาฟาเรนไฮต์เคียงข้างเซลเซียส ประกอบด้วย หมู่เกาะบริติชเวอร์จิน, มอนต์เซอร์รัต, แองกวิลลา และ เบอร์มิวดา ส่วนประเทศแอนติกาและบาร์บูดา และเกาะอื่น ๆ  เช่น ประเทศเซนต์คิตส์และเนวิส, ประเทศบาฮามาส และ ประเทศเบลิซ ใช้ทั้งองศาฟาเรนต์ไฮต์และองศาเซลเซียส ประเทศอื่น ๆ ที่เหลือทั้งหมดบนโลกใช้องศาเซลเซียส ซึ่งตั้งชื่อตามนักดาราศาสตร์ชาวสวีเดน แอนเดอร์ เซลเซียส
ในอดีต ประเทศสหราชอาณาจักรบริเต็นใหญ่และไอร์แลนด์เหนือ (ประเทศอังกฤษ) มีการใช้มาตรวัดอุณหภูมิ แบบองศาฟาเรนไฮต์ ในหน่วยวัดแบบอังกฤษ ร่วมกับมาตรวัดอื่น ๆ เช่น ไมล์ ปอนด์ แต่ในปัจจุบัน ประเทศอังกฤษได้หันมาใช้หน่วยวัดของระบบเอสไอ (SI) แทน ทำให้ได้มีการเปลี่ยนมาใช้สเกลค่าวัดอุณหภูมิเซลเซียสและเคลวิน แทนองศาฟาเรนไฮต์
การแปลงหน่วยเป็นมาตรวัดอุณหภูมิอื่น

การแปลงหน่วยอุณภูมิระหว่างหน่วยองศาฟาเรนไฮต์ และ องศาเซลเซียส, องศาโรเมอร์, องศาแรงคิน และ เคลวิน:
| จาก | เป็น | สูตร |
| --- | --- | --- |
| องศาฟาเรนไฮต์ | องศาเซลเซียส |  C=(F-32)/1.8\! |
| องศาเซลเซียส | องศาฟาเรนไฮต์ |  F=1.8\times C+32\,\! |
| องศาฟาเรนไฮต์ | เคลวิน |  K=(F-32)/1.8+273.15=(F+459.67)/1.8\,\! |
| เคลวิน | องศาฟาเรนไฮต์ |  F=1.8(K-273.15)+32={\frac {9}{5}}K-459.67\,\! |
| องศาฟาเรนไฮต์ | องศาแรงกิน |  Ra=F+459.67\,\! |
| องศาแรงคิน | องศาฟาเรนไฮต์ |  F=Ra-459.67\,\! |
| องศาฟาเรนไฮต์ | องศาโรเมอร์ |  Re={\frac {(F-32)}{2.25}}\,\! |
| องศาโรเมอร์ | องศาฟาเรนไฮต์ |  F=(2.25)Re+32\,\! |
การเปรียบเทียบองศาฟาเรนไฮต์กับมาตรวัดอุณหภูมิอื่น

|  | เคลวิน | องศาเซลเซียส | องศาฟาเรนไฮต์ | องศาแรงคิน | องศาเดลิเซิล | องศานิวตัน | องศาโรเมอร์ | องศาเรอเมอร์ |
| --- | --- | --- | --- | --- | --- | --- | --- | --- |
| ศูนย์สัมบูรณ์ | 0 | −273.15 | −459.67 | 0 | 559.725 | −90.14 | −218.52 | −135.90 |
| อุณภูมิของน้ำแข็ง น้ำ และ เกลือของฟาเรนไฮต์ | 255.37 | −17.78 | 0 | 459.67 | 176.67 | −5.87 | −14.22 | −1.83 |
| จุดเยือกแข็งของน้ำ (ณ ระดับน้ำทะเล) | 273.15 | 0 | 32 | 491.67 | 150 | 0 | 0 | 7.5 |
| อุณหภูมิเฉลี่ยของร่างกายมนุษย์ | 310.0 | 36.8 | 98.2 | 557.9 | 94.5 | 12.21 | 29.6 | 26.925 |
| จุดเดือดของน้ำ (ณ ระดับน้ำทะเล) | 373.15 | 100 | 212 | 671.67 | 0 | 33 | 80 | 60 |
| จุดหลอมเหลวของไททาเนียม (ณ ระดับน้ำทะเล) | 1941 | 1668 | 3034 | 3494 | −2352 | 550 | 1334 | 883 |
| อุณหภูมิของพื้นผิวดวงอาทิตย์ | 5800 | 5526 | 9980 | 10440 | −8140 | 1823 | 4421 | 2909 |
ประเทศที่ใช้หน่วยฟาเรนไฮต์  ประเทศที่ใช้ทั้งสองหน่วย
  ประเทศที่ใช้หน่วยเซลเซียส
เปรียบเทียบระหว่างฟาเรนไฮต์กับอุณหภูมิอื่น ๆ
หะยีสุหลง

| หะยีสุหลง |
| --- | --- |

เกิด: พ.ศ. 2438 หมู่บ้านกำปงอาเนาะรู (หมู่บ้านลูกสน) มณฑลปัตตานี
เสียชีวิต: 13 สิงหาคม พ.ศ. 2497 (59 ปี) บังกะโลริมทะเลสาบสงขลา จังหวัดสงขลา
สาเหตุเสียชีวิต: การบังคับบุคคลให้สูญหาย (ถูกรัดคอ)
อาชีพ: อิหม่าม
มีชื่อเสียงจาก: กบฏดุซงญอ
คู่สมรส: เวห์ เตร์ยอห์
บุตร: อาหมัด โต๊ะมีนา อามีน โต๊ะมีนา เด่น โต๊ะมีนา
ฮัจญีสุหลง อับดุลกาเดร์ หรือ หะยีสุหลง โต๊ะมีนา หรือที่รู้จักและนิยมเรียกชื่อกันสั้น ๆ ว่า หะยีสุหลง เป็นโต๊ะอิหม่ามที่มีชื่อเสียงในอดีต เป็นผู้นำปัญญาเกี่ยวกับคําสอนศาสนาของชาวไทยมุสลิมเชื้อสายมลายูซึ่งเค้าเป็นผู้เผยแผ่คำสอนทางศาสนาให้กลับมาถูกตามหลักศาสนา
ประวัติ

หะยีสุหลง เกิดเมื่อปี พ.ศ. 2438 ที่หมู่บ้านกำปงอาเนาะรู (หมู่บ้านลูกสน) มณฑลปัตตานี เมื่อเติบโตขึ้นมา บิดาได้ส่งไปเรียนศาสนาที่นครเมกกะ ประเทศซาอุดีอาระเบีย จนแตกฉานทั้งในเรื่องศาสนา ปรัชญา และภาษาทางมุสลิม ที่นั่น หะยีสุหลงได้สมรสกับภริยาคนแรก โดยที่ไม่มีบุตรด้วยกัน ต่อมาภริยาได้เสียชีวิตลง หะยีสุหลงจึงสมรสใหม่กับนางคอดีเยาะห์ บุตรี มุฟตีรัฐกลันตัน (ตำแหน่งมุฟตีเทียบเท่าจุฬาราชมนตรีของประเทศไทย) ภริยาคนที่สอง ทั้งคู่มีบุตรชายด้วยกันหนึ่งคน แต่ต่อมาบุตรชายก็เสียชีวิตลงเมื่ออายุได้ขวบเศษ ๆ เท่านั้น ทั้งคู่จึงตัดสินใจเดินทางกลับมายังประเทศไทย
หะยีสุหลง ตั้งใจจะกลับมาเผยแพร่ศาสนาที่มณฑลปัตตานี อันเป็นบ้านเกิด ได้เดินทางกลับมาเมื่อปี พ.ศ. 2470 ก่อนจะพบว่าชาวมุสลิมที่นั่นยังมีสภาพความเป็นอยู่ที่แร้นแค้นและนับถือภูติผีอยู่เป็นจำนวนมาก ซึ่งขัดกับหลักทางศาสนาอิสลามอย่างรุนแรง จึงเกิดเป็นแรงบันดาลใจให้ก่อตั้งโรงเรียนสอนศาสนา หรือปอเนาะ ขึ้นมาเป็นแห่งแรก ด้วยเงินเริ่มต้นที่รวบรวมหามาได้ 3,500 บาท ต่อมาเมื่อเกิดการเปลี่ยนแปลงการปกครอง เมื่อปี พ.ศ. 2475 ในรัฐบาลที่มีพระยาพหลพลพยุหเสนาเป็นนายกรัฐมนตรี หะยีสุหลงได้เดินทางเข้าสู่พระนครเพื่อขอความช่วยเหลือจากทางรัฐบาล ก็ได้เงินช่วยเหลือจากภาครัฐมาอีก 3,500 บาท รวมเป็น 7,000 บาท ปอเนาะแห่งแรกในประเทศไทยจึงถือกำเนิดขึ้นมาได้
งานการเมือง

หะยีสุหลง ได้เกี่ยวพันกับทางการเมืองและความขัดแย้งในพื้นที่ซึ่งมีผลกระทบต่อความมั่นคงของราชอาณาจักร เมื่อเป็นผู้นำเสนอข้อเรียกร้อง 7 ข้อ ที่ให้ความเป็นธรรมและสอดคล้องกับวิถีชีวิตของชาวมุสลิมในพื้นที่ต่อรัฐบาลไทยที่มีพลเรือตรี ถวัลย์ ธำรงนาวาสวัสดิ์ เป็นนายกรัฐมนตรี ขณะที่ดำรงตำแหน่งประธานกรรมการอิสลามจังหวัดปัตตานี เมื่อปี พ.ศ. 2490 แต่ต่อมาได้เกิดการรัฐประหารขึ้นเมื่อปลายปีเดียวกัน ได้มีการเปลี่ยนขั้วรัฐบาลมาเป็นขั้วของจอมพล ป.พิบูลสงคราม ซึ่งมีอุดมการณ์ทางการเมืองแตกต่างจากขั้วอำนาจเดิม ข้อเรียกร้องทั้ง 7 ข้อ ของหะยีสุหลงถูกเพ่งเล็งว่าเป็นกบฏกระด้างกระเดื่องต่อความมั่นคงของราชอาณาจักร จนในที่สุดถูกจำคุกในข้อหาปลุกระดมและก่อการกบฏเพื่อแบ่งแยกดินแดน ซึ่งหะยีสุหลงถูกจัดสินให้จำคุกเป็นเวลา 4 ปี 8 เดือน โทษฐานกล่าวร้ายรัฐบาลในเอกสารที่แจกจ่ายยังประชาชนในท้องถิ่น ส่วนโทษฐานแบ่งแยกดินแดน ศาลพิจารณาให้ยก
การหายสาบสูญ

เมื่อพ้นโทษออกมา หะยีสุหลงก็ยังถูกคุกคามจากทางอำนาจรัฐ จนกระทั่งในเช้าตรู่ของวันศุกร์ที่ 13 สิงหาคม พ.ศ. 2497 หลังจากเสร็จจากละหมาดในตอนเช้าแล้ว หะยีสุหลงพร้อมกับ นายอาหมัด โต๊ะมีนา บุตรชายคนโตวัย 15 ปี ซึ่งทำหน้าที่เป็นล่ามภาษาไทย เนื่องจากหะยีสุหลงไม่สามารถพูดภาษาไทยได้ ได้เดินทางออกจากบ้านพักส่วนตัวที่จังหวัดปัตตานี ไปยังกองบัญชาการตำรวจสันติบาลที่จังหวัดสงขลา พร้อมด้วยพรรคพวกอีก 2 คน รวมเป็น 4 คน ก่อนที่ทั้งหมดจะหายสาบสูญไปอย่างไร้ร่องรอย นำมาซึ่งความเชื่อว่าทั้งหมดถูกฆาตกรรมทางการเมืองด้วยฝีมือของตำรวจ ซึ่งเป็นเจ้าหน้าที่ของรัฐ ภายใต้การบัญชาการของ พลตำรวจเอก เผ่า ศรียานนท์ อธิบดีกรมตำรวจและรัฐมนตรีว่าการกระทรวงมหาดไทย ผู้ซึ่งเป็นเสมือนมือขวาสำคัญของจอมพล ป. นายกรัฐมนตรี ซึ่งเรื่องราวการหายตัวไปของหะยีสุหลงเป็นข่าวอย่างครึกโครม โดยเฉพาะในพื้นที่จังหวัดชายแดนภาคใต้ ไปจนถึงมาเลเซีย และสิงคโปร์
ทางครอบครัว ภริยาและนายเด่น โต๊ะมีนา บุตรชายของหะยีสุหลงได้เดินทางเข้าสู่พระนครเพื่อติดตามเรื่องราว ก็ไม่ได้ความคืบหน้าใด ๆ แต่ก็ได้รับทราบเพียงว่าเป็นการฆาตกรรมทางการเมืองโดยบุคคลของภาครัฐเองจากปากคำของท่านผู้หญิง ละเอียด พิบูลสงคราม ภริยาของจอมพล ป. จนกระทั่งมีการรัฐประหารในปี พ.ศ. 2500 รัฐบาลได้เปลี่ยนขั้วอีกครั้งเมื่อจอมพล สฤษดิ์ ธนะรัชต์ ขึ้นดำรงตำแหน่งนายกรัฐมนตรี ได้มีการรื้อฟื้นคดีนี้ขึ้นมาอีกครั้ง โดยมี พลตำรวจตรีฉัตร หนุนภักดี เป็นประธาน ในที่สุดนายตำรวจผู้ที่ลงมือในการฆาตกรรมครั้งนี้ก็รับสารภาพว่าได้สังหารบุคคลทั้ง 4 ในบังกะโลริมทะเลสาบสงขลา จากคำสั่งโดยตรงทางโทรศัพท์ของรัฐบาลในขณะนั้น ผ่านทางผู้บังคับการตำรวจจังหวัดสงขลา ด้วยการใช้เชือกรัดคอและคว้านท้องศพทั้งหมดและอำพรางด้วยการนำศพไปผูกไว้กับแท่งซีเมนต์ในทะเลสาบสงขลา ใกล้กับเกาะหนู เกาะแมว ซึ่งเมื่อทุกอย่างกระจ่างได้มีการส่งนักประดาน้ำลงไปงมหาศพ แต่ด้วยระยะเวลาที่ผ่านไปหลายปีจากที่เกิดเหตุ ทำให้ไม่พบศพหรือเศษซากใด ๆ อีกแล้ว
หะยีสุหลง กับปรีดี พนมยงค์หน้าโรงเรียนที่ หะยีสุหลง สร้างขึ้นจากการระดมทุนของประชาชนท้องถิ่นในปี พ.ศ. 2488